NATJEČAJ edukativnih filmova iz područja prevencije

Školsko Povjerenstvo za preventivne programe i Vijeće učenika Gimnazije Dr. Ivana Kranjčeva Đurđevac uz podršku županijskog Povjerenstva za suzbijanje ovisnosti raspisalo je **Natječaj edukativnih filmova iz područja prevencije.**

Cilj je bio potaknuti učenike da se aktivno uključe u provođenje preventivnih programa kao kreatori materijala koje ćemo koristiti u provođenju školskih preventivnih programa. Zadatak nije bio nimalo lak jer je uz školske obaveze trebalo napisati dobar scenarij, pronaći glumce, snimiti i obraditi film. No, nekim učenicima je zadatak bio izazov i prilika da se okušaju u nekim novim vještinama pa ovom prilikom pohvaljujemo učenike 2a i 2b razreda te Dramske grupe koji su se odazvali na natječaj.

Kratki edukativni filmovi su trebali biti iz područja prevencije (svih vrsta nasilja, ovisnosti o igrama na sreću, ovisnosti o modernim tehnologijama, ovisnosti o opojnim drogama…) te su trebali prenijeti jasnu poruku o štetnosti navika koje mogu prijeći u ovisnost.

Da bi se potaknulo učenike na uključivanje u projekt obećali smo prezentaciju svih radova i dodijelu atraktivnih nagrada za prva tri najbolja rada (prva nagrada je tablet).

Pristigla su 3 rada:

1. **Ovisnost-početak kraja**
2. **Zgrabi život, a ne porok**
3. **Oboji svijet**

U komisiji za dodjelu nagradu su članovi školskog Povjerenstva za preventivne programe:

1. Ravnateljica Nevenka Lončar
2. Prof.informatike Tomislav Ostojić
3. Prof.biologije Irena Tišljar
4. Jasna Horvat Vlahović-voditeljica ŠPP-a

Prezentacija filmova je održana u prostoru škole za sve učenike i nastavnike naše škole.

Odluka Povjerenstva:

1. Mjesto

**Ovisnost –početak kraja** ( učenici 2b razreda)

Autorice filma: **Paula Leščan, Dora Kudumija, Lorena Švaco i Leonora Saliu** su primile simbolične nagrade za autorstvo.

Tema: **Štetnost ovisnosti o igricama, pušenju, drogiranju**.

Glumci: Leonora Saliu, Gabrijela Turković, Ana Pačko, Ana Ređep, Lovro Molnar, Ivana Miletić, Branimir Balogović, Miran Dorčec, Seline Stankir, Ilija Lončarić i Mihael Kovač.

2. mjesto

**Oboji svijet** ( Dramska grupa )

Autori filma: **Nina Švaco i Leon Grgičin** su dobitnici simboločne nagrade za autorsvo, a Dramska grupa je dobila poklon bon u vrijednosti od 250 kn.

Tema: **Vršnjačko nasilje uzrokovano predrasudama.**

Glumci: Klara Kolar, Bojan Ban, Teo Jeftimov, Leon Grgičin, Filip Vujčić, Marta Jakupović, Dora Trogrlić, Nina Švaco, Martin Štefan, Marko Balala i Katarina Sokač.

1.mjesto

**Zgrabi život, a ne porok** ( učenici 2a razreda)

Autor (redatelj) **Ilija Končar**, dobitnik je glavne nagrade- tablet , a **Iva Krupski** (asistentica redatelja) dobitnica je simbolične nagrade.

Tema: **Priča o četvero mladih ljudi koji žive sa svojim tajnama (obiteljsko nasilje, pijenje, klađenje i drogiranje) koje su ih dovele do neželjenih posljedica-ovisnosti**

Glumci: **Lara Jagić Domović, Lana Lenardić, Laura Lončar i Danijel Matkov**.

Statisti: Katarina Dergez, Marta Pintarić, Sara Ritonja i mArija Šolinić

Projekt smo završili u zajedničkom druženju nakon dodjele nagrada. Još jednom pohvaljujemo i zahvaljujemo učenicima koji su se uključili u ovogodišnji projekt.

Pedagoginja:

Jasna Horvat Vlahović, prof.